Vyhodnotenie pripomienkového konania

Spôsob pripomienkového konania: skrátené
Zoznam oslovených subjektov: podpredseda vlády pre ľudské a menšinové práva a regionálny rozvoj, ministerstvo dopravy, pôšt a telekomunikácií, ministerstvo financií, ministerstvo hospodárstva, ministerstvo kultúry, ministerstvo obrany, ministerstvo pôdohospodárstva, ministerstvo práce, sociálnych vecí a rodiny, ministerstvo spravodlivosti, ministerstvo školstva, ministerstvo výstavby a regionálneho rozvoja, ministerstvo zahraničných vecí, ministerstvo zdravotníctva, ministerstvo životného prostredia, Národná banka Slovenska, Národný bezpečnostný úrad, protimonopolný úrad, správa štátnych hmotných rezerv, štatistický úrad, úrad geodézie, kartografie a katastra, úrad jadrového dozoru, úrad pre normalizáciu, metrológiu a skúšobníctvo, úrad priemyselného vlastníctva, Úrad pre štátnu službu, úrad vlády, Inštitút pre aproximáciu práva, najvyšší kontrolný úrad, generálna prokuratúra, ústavný súd, Úrad pre ochranu osobných údajov, Združenie miest a obcí Slovenska, Konfederácia odborových zväzov SR, Krajský úrad v Bratislave, Krajský úrad v Košiciach, Krajský úrad v Prešove, Krajský úrad v Banskej Bystrici, Krajský úrad v Žiline, Krajský úrad v Nitre, Krajský úrad v Trenčíne, Krajský úrad v Trnave, Okresný úrad v Malackách, Okresný úrad v Liptovskom Mikuláši, Okresný úrad v Trebišove
Počet oslovených subjektov: 43
Zaslali do stanoveného termínu: 35
Zaslali po termíne:  0
Vôbec nezaslali: 8
Subjekty, ktoré nemali pripomienky: podpredseda vlády pre ľudské a menšinové práva a regionálny rozvoj, úrad vlády, ministerstvo výstavby a regionálneho rozvoja, ministerstvo životného prostredia, ministerstvo financií, ministerstvo zahraničných vecí, ministerstvo obrany, ministerstvo zdravotníctva, ministerstvo kultúry, úrad priemyselného vlastníctva, protimonopolný úrad, úrad jadrového dozoru, úrad pre normalizáciu, metrológiu a skúšobníctvo, úrad geodézie, kartografie a katastra, správa štátnych hmotných rezerv, najvyšší súd, najvyšší kontrolný úrad, ústavný súd, Združenie miest a obcí Slovenska, krajské úrady v Trnave, Nitre, Trenčíne a v Košiciach
Počet vznesených pripomienok: 15
Počet akceptovaných: 12
Počet neakceptovaných, z toho počet zásadných – ktoré subjekty:  3 – 0 (MPSVR SR)
Rozporové konanie (s kým, kedy, na akej úrovni, s akým výsledkom): MPSVR SR – 10.12.2003 – na úrovni ministrov – rozpory boli odstránené
Počet odstránených pripomienok: 4
Počet neodstránených pripomienok: 0

Rezort	Ustano-venie 	Pripomienka	Typ	Spôsob vybavenia	Dôvod neakceptovania/poznámka	
MŠ SR	čl. I
§ 12
ods. 3	nad rámec navrhovanej novely zákona o občianskych preukazoch vypustiť z platného zákona § 12 ods. 3 	O	N	uvedené ustanovenie je potrebné v zákone ponechať, pretože ukladá povinnosť zákonnému zástupcovi občana, ktorý bol pozbavený spôsobilosti na právne úkony, odovzdať občiansky preukaz do 10 dní odo dňa, kedy nadobudlo rozhodnutie súdu o pozbavení spôsobilosti na právne úkony právoplatnosť; takémuto občanovi sa vydá nový občiansky preukaz aj s údajom o tom, že nemá spôsobilosť na právne úkony	
	čl. I
§ 15a
ods. 2 
písm. k)	doplniť evidenciu o občianskych preukazoch o údaje, ktorými sú pozbavenie spôsobilosti na právne úkony a tiež meno, priezvisko, rodné číslo a trvalý pobyt opatrovníka; ak je opatrovníkom právnická osoba, jej názov a sídlo	O	Č	pripomienka je akceptovaná okrem údaju o rodnom čísle opatrovníka, ktorý nie je potrebné uvádzať v evidencii	
MPSVR SR	čl. I
§ 6 
ods. 2	žiada, aby o vydanie prvého občianskeho preukazu bol povinný požiadať nielen zákonný zástupca občana alebo ten, komu bolo dieťa zverené do náhradnej rodinnej starostlivosti, ale i štatutárny zástupca zariadenia, v ktorom je dieťa umiestnené do ústavnej alebo ochrannej výchovy 	Z	A		
GP SR	čl. I
§ 4 
ods. 2	vypustiť slová “má uložený trest zákazu pobytu, zapíše sa do občianskeho preukazu aj táto skutočnosť a”	O	N	ide o dôležitý údaj, ktorý sa vyznačuje do občianskeho preukazu aj podľa platného zákona a nie je nijaký dôvod na navrhovanú zmenu	
Úrad na ochranu osobných údajov	čl. I
§ 4 
ods. 2	zvážiť zoznam osobných údajov o opatrovníkovi a vypustiť z nich údaj o rodnom čísle	O	A		
	čl. I
§ 4
ods. 2	ak je za opatrovníka ustanovená právnická osoba, uviesť okrem jej názvu a sídla aj jej identifikačné číslo	O	N	údaj o identifikačnom čísle organizácie sa v občianskom preukaze nebude uvádzať; tento údaj sa uvedie v evidencii týkajúcej sa občianskych preukazov	
	čl. I
§ 6 ods. 5 a § 7 ods. 6	zosúladiť údaje, ktoré predkladá zákonný zástupca občana pozbaveného spôsobilosti na právne úkony príslušnému orgánu pri vybavovaní občianskeho preukazu 	O	A		
	čl. I
§ 15a 
ods. 2
písm. k)	doplniť údaje o občanovi v evidencii občianskych preukazov o pozbavenie spôsobilosti na právne úkony, vrátane údajov o opatrovníkovi, a to mena, priezviska, dátumu narodenia a adresy trvalého pobytu, ak ide o fyzickú osobu alebo názvu, adresy sídla a identifikačného čísla organizácie, ak ide o právnickú osobu	Z	A		

Vysvetlivky k skratkám v tabuľke: 
Z – zásadná
O – obyčajná
A – akceptovaná 
Č – čiastočne akceptovaná
N – neakceptovaná